**UZŅĒMUMA LĪGUMS**

par pašvaldības informatīvo izdevumu iespiešanu

Daugavpilī, 2016.gada 24.maijā

 **Daugavpils pilsētas dome**, reģistrācijas Nr. 90000077325, juridiskā adrese: Krišjāņa Valdemāra iela 1, Daugavpils, Domes izpilddirektores **Ingas Goldbergas** personā, kura rīkojas uz Daugavpils pilsētas domes 2005.gada 11.augusta saistošo noteikumu Nr.5 „Daugavpils pilsētas pašvaldības nolikums” 25.1 punkta pamata, (turpmāk – Pasūtītājs) no vienas puses, un

 **SIA “Zelta Rudens Printing”**, reģistrācijas Nr.40103645998, juridiskā adrese: [Kandavas iela 39, Rīga,](https://www.lursoft.lv/adrese/kandavas-iela-39-riga-lv-1083) valdes locekļa **Igora Sčastnija** personā, ar tiesībām pārstāvēt kapitālsabiedrību atsevišķi, no otras puses, (turpmāk – **Izpildītājs)**, abi kopā un/vai atsevišķi saukti Līdzēji,

pamatojoties uz Daugavpils pilsētas domes iepirkuma komisijas 2016.gada 23.maija lēmumu (prot.Nr.4) iepirkumā „Daugavpils pašvaldības informatīvo izdevumu iespiešana”, iepirkuma identifikācijas Nr.DPD 2016/94, noslēdz šādu līgumu, (turpmāk – Līgums):

**I. Līguma priekšmets**

1. Pasūtītājs pasūta, bet Izpildītājs apņemas iespiest un piegādāt Pasūtītājam **pašvaldības informatīvos izdevumus** (turpmāk – izdevums) saskaņā ar Izpildītāja iepirkumam iesniegto tehnisko piedāvājumu (turpmāk – pasūtījums).

**II. Līguma izpildes kārtība**

1. Izdevumi iespiežami atbilstoši Pasūtītāja izgatavotiem maketiem.
2. Pasūtījuma izpilde notiek šādos divos posmos:
	1. pirmajā posmā Pasūtītājs līdz 2016.gada 25.maijam iesniedz Izpildītājam iespiešanai pirmo informatīvā izdevuma maketu. Izpildītājs līdz 2016.gada 2.jūnija, plkst.17.00 nodrošina izdevuma iespiešanu atbilstoši maketam un piegādi Pasūtītājam 40 000 eksemplāros.
	2. otrajā posmā Pasūtītājs līdz 2016.gada 21.novembrim iesniedz Izpildītājam iespiešanai otro informatīvā izdevuma maketu. Izpildītājs līdz 2016.gada 1.decembra, plkst.17.00 nodrošina izdevuma iespiešanu atbilstoši maketam un piegādi Pasūtītājam 40 000 eksemplāros.
3. Pirms attiecīgā līguma posma izpildes, Izpildītājs iesniedz saskaņošanai vienu informatīvā izdevuma eksemplāru.
4. Izgatavoto izdevumu pieņemšana un nodošana notiek pusēm parakstot pieņemšanas – nodošanas aktu. Ja informatīvo izdevumu tehniskais izpildījums neatbilst līguma nosacījumiem, Pasūtītājs neparaksta aktu.

**III. Līguma summa**

1. Kopējā līguma summa bez pievienotās vērtības nodokļa (PVN) par pasūtījuma izpildi sastāda **EUR 8880,00 (astoņi tūkstoši astoņi simti astoņdesmit *euro* un 00 centi)** bez PVN, PVN sastāda 1864,80 (viens tūkstotis astoņi simti sešdesmit četri *euro* un 80 centi), kopā ar PVN EUR 10 744,80 (desmit tūkstoši septiņi simti četrdesmit četri *euro* un 80 centi).
2. Viena izdevuma iespiešanas cena atbilstoši Izpildītājam piedāvājumam ir **EUR** **0,11** bez PVN.
3. Puses veic norēķinus par katru līguma 3.punktā noteikto izpildes posmu atsevišķi.
4. Pasūtītājs veic samaksu **10 (desmit)** darba dienu laikā pēc līguma 5.punktā minēta akta parakstīšanas dienas, pārskaitot līdzekļus uz Izpildītāja rēķinā norādīto bankas norēķinu kontu.

**IV. Līdzēju atbildība**

1. Līdzēji ir savstarpēji atbildīgi par saistību pienācīgu izpildi noteiktajā termiņā un kvalitātē.
2. Ja Izpildītājs kavē šī līguma 3.punktā noteikto līguma posma izpildi, tas maksā līgumsodu 0,5 % apmērā no neizpildītā pasūtījuma vērtības par katru kavējuma dienu, bet ne vairāk par 10 % no pasūtījuma vērtības. Līgumsods tiek ieturēts no Izpildītājam izmaksājamās summas. Nokavējuma termiņā netiek ieskaitīts termiņš, ko nokavējis Pasūtītājs, laicīgi neiesniedzot izdevuma maketu. Līgumsoda samaksa neatbrīvo no pienākuma izpildīt līgumu.
3. Ja Pasūtītājs kavē šī līguma 9.punktā noteikto samaksas termiņu, tad maksā Izpildītājam nokavējuma procentus 0,2 % apmērā no kavētā maksājuma summas par katru kavējuma dienu, bet ne vairāk par 10% no līguma summas.
4. Līdzēji nav savstarpēji atbildīgi par saistību neizpildi vai zaudējumu nodarīšanu, ja par pamatu tam bijuši nepārvaramas varas apstākļi.
5. Strīdus, kas radušies līguma izpildes gaitā, Līdzēji cenšas atrisināt savstarpējas vienošanās ceļā. Ja Līdzēji vienošanos nepanāk, strīdus izskata tiesā, normatīvajos aktos noteiktajā kārtībā.

**V. Līguma darbības termiņš, grozīšanas,
papildināšanas un izbeigšanas kārtība**

1. Līgums stājas spēkā tā parakstīšanas dienā un ir spēkā līdz **pilnīgai saistību izpildei**.
2. Līgums var tikt izbeigts pēc pušu rakstiskas vienošanās.
3. Ikviena puse ir tiesīga vienpusēji atkāpties no līguma neatlīdzinot zaudējumus, šādos gadījumos:
	1. 5 (piecas) dienas iepriekš paziņojot par to otrai pusei, ja viena no Pusēm nepilda vai rupji pārkāpj līgumā paredzētās saistības.
	2. paziņojot par to otrai pusei vienu mēnesi iepriekš.

**VI. Autortiesības**

1. Izpildītāja kā autora mantiskās tiesības uz Līguma izpildes rezultātā radītajiem jebkuriem autortiesību objektiem, ko saskaņā ar Līgumu ir radījis Izpildītājs, pāriet Pasūtītājam ar brīdi, kad Puses ir abpusēji parakstījušas līguma 5.punktā minēto Aktu. Pasūtītājs iegūst tiesības lietot, izplatīt, publiskot, pavairot, pārveidot, pārstrādāt, iznomāt, izīrēt, publiski patapināt vai kā citādi izmantot Līguma izpildes rezultātā radītos autortiesību objektus saskaņā ar spēkā esošajiem normatīvajiem aktiem bez jebkādiem lietošanas laika ierobežojumiem.
2. Izpildītājs garantē, ka Izpildītāja, kā autora, mantiskās tiesības uz Līguma izpildes rezultātā radīto jebkuru autortiesību objektu līdz Akta abpusējai parakstīšanai netiks nodotas nevienai citai personai.
3. Izpildītājs garantē, ka izpildīs pasūtījumu, nepārkāpjot trešo personu autortiesības.

**VII. Noslēguma jautājumi**

1. Līgums satur Līdzēju pilnīgu vienošanos, Līdzēji apliecina, ka ir iepazinušies ar tā saturu un piekrīt tā punktiem, apliecinot to ar saviem parakstiem.
2. Līgums ir sastādīts latviešu valodā uz divām lappusēm ar pielikumu uz vienas lapas (kopā uz trim lapām) un parakstīts 2 (divos) eksemplāros, pa vienam eksemplāram katram Līdzējam. Abiem eksemplāriem ir vienāds juridiskais spēks.
3. Atbildīgās personas:
	1. no Pasūtītāja puses: Sabiedrisko attiecību nodaļas vadītāja **Inese Andiņa**, tālr. 22015525, e-pasts: inese.andina@daugavpils.lv, Domes priekšsēdētāja padomniece sabiedrisko attiecību jautājumos **Irina Hotuļeva**, tālr.654 04360, irina.hotulova@daugavpils.lv.
	2. no Izpildītāja puses: projektu vadītājs **Gints Andersons**, tālrunis 676 24955, mobilais 26106024, e-pasts: ofiss@zr.lv.

**Pielikumā:** Izpildītāja iepirkumam iesniegtā tehniskā piedāvājuma kopija uz 1 lp;

**VIII. Līdzēju rekvizīti un paraksti**

|  |  |
| --- | --- |
| **Pasūtītājs:****Daugavpils pilsētas dome**reģ.Nr. 90000077325Kr.Valdemāra iela 1, Daugavpils, LV - 5401 Tālr. 654 04338, Fakss 654 21941AS DNB bankaRIKOLV2XLV47RIKO0002011004423Domes izpilddirektore I.Goldberga \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | **Izpildītājs:****SIA “Zelta Rudens Printing”**reģ.Nr. 40103645998Kandavas iela 39, Rīga, LV-1083Tālr.67624955, mobilais 26106024AS DNB bankaRIKOLV2XLV44RIKO0002013296684Valdes loceklisI.Sčastnijs\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  |  |